b'\n_START_ARTICLE_\nNorjan Helsingin-suurl\xc3\xa4hetyst\xc3\xb6\n_START_PARAGRAPH_\nNorjan Helsingin-suurl\xc3\xa4hetyst\xc3\xb6 sijaitsee Helsingiss\xc3\xa4 Eiran kaupunginosassa. Se sivuaa Rehbinderintiet\xc3\xa4 ja Hornintiet\xc3\xa4. Vuodesta 2015 l\xc3\xa4htien suurl\xc3\xa4hettil\xc3\xa4\xc3\xa4n\xc3\xa4 on toiminut \xc3\x85ge B. Grutle.\n_START_SECTION_\nRakennus\n_START_PARAGRAPH_\nNorjan Helsingin-suurl\xc3\xa4hetyst\xc3\xb6rakennus valmistui vuonna 1964. Sen ovat suunnitelleet norjalaiset arkkitehdit Eyvind Retzius ja Svein Bj\xc3\xb6land. Se poikkeaa t\xc3\xa4ysin ymp\xc3\xa4r\xc3\xb6ivist\xc3\xa4 Eiran alueen muista rakennuksista, jotka edustavat l\xc3\xa4hinn\xc3\xa4 jugendhuvila-tyyli\xc3\xa4. Rakennus on \xc3\xa4\xc3\xa4nestetty usein Helsingin rumimmaksi rakennukseksi._NEWLINE_Nykyisen rakennuksen tielt\xc3\xa4 purettiin Selim A. Lindqvistin suunnittelema, vuonna 1912 valmistunut jugend-huvila, jonka Norjan valtio oli hankkinut omistukseensa jo 1920.'